
Ονοματεπώνυμο:                          	………………………………………………………………
Μάθημα:				ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ
Υλη:					ΚΕΦΑΛΑΙΟ 1
Επιμέλεια διαγωνίσματος:		………………………………………………………………
Αξιολόγηση :				………………………………………………………………


ΟΜΑΔΑ  Α
Για τις προτάσεις από Α1 μέχρι και Α5 να γράψετε στο τετράδιό σας τον αριθμό της καθεμιάς και δίπλα σε κάθε αριθμό τη λέξη Σωστό, αν η πρόταση είναι σωστή, και Λάθος, αν η πρόταση είναι λανθασμένη.
Α1  Η μετάβαση από έναν άριστο σε έναν εφικτό συνδυασμό της Καμπύλης Παραγωγικών Δυνατοτήτων σημαίνει θυσία του ενός αγαθού για να παραχθούν μεγαλύτερες ποσότητες από το άλλο.
Α2  Οι ροές του οικονομικού κυκλώματος είναι συνεχείς και έχουν πάντα το ίδιο μέγεθος.
Α3   Η είσοδος στην χώρα οικονομικών μεταναστών διευρύνει τις παραγωγικές δυνατότητές της.
Α4   Καταναλωτά είναι μόνο τα καταναλωτικά αγαθά.
Α5  Οι άνεργοι αποτελούν εν δυνάμει συντελεστή παραγωγής.					     
Μονάδες 15
Για τις προτάσεις Α6 και Α7 να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.
Α6   Αν μία οικονομία παράγει σε έναν συνδυασμό κάτω από την ΚΠΔ αυτό σημαίνει:
α.  ότι η οικονομία παράγει περισσότερα καταναλωτικά παρά κεφαλαιουχικά αγαθά.
β.  ότι η οικονομία είναι στο άριστο επίπεδο.
γ.  ότι η οικονομία απασχολεί πλήρως του συντελεστές παραγωγής που διαθέτει.
δ.  τίποτα από τα παραπάνω.
Μονάδες 5

Α7   Ο πολλαπλασιασμός των αναγκών αφορά:
α.  τη δημιουργία νέων αγαθών που ικανοποιούν τις ανάγκες
β.  τη δημιουργία νέων αναγκών
γ.  το α και το β
δ.  κανένα από τα παραπάνω
Μονάδες 5

ΟΜΑΔΑ  Β
Β1. Να ορίσετε το φαινόμενο του καταμερισμού των έργων, να αναπτύξετε τα πλεονεκτήματα του καθώς και το βασικό του μειονέκτημα.			         
 Μονάδες 15

ΟΜΑΔΑ  Γ
Δίνονται οι παρακάτω συνδυασμοί παραγωγής μιας οικονομίας με σταθερό κόστος ευκαιρίας:
	ΣΥΝΔΥΑΣΜΟΙ
	ΑΓΑΘΟ Χ
	ΑΓΑΘΟ Ψ

	Α
	160
	0

	Β
	0
	40



Γ1   Να βρείτε την αλγεβρική μορφή της ΚΠΔ.
Μονάδες 6

Γ2   Να εξετάσετε αν είναι εφικτός ο συνδυασμός Κ(Χ=96, Ψ=17). Τι σημαίνει αυτό για τους συντελεστές παραγωγής;
  Μονάδες 5
Γ3   Να υπολογίσετε τη μέγιστη ποσότητα του Ψ που μπορεί να παραχθεί όταν το Χ είναι 28 μονάδες και να βρείτε πόσες μονάδες του Ψ θυσιάζονται για να παραχθούν οι 28 αυτές μονάδες Χ.
Μονάδες 5
Γ4   Ποιες είναι οι υποθέσεις πάνω στις οποίες στηρίζεται η ΚΠΔ;
Μονάδες 3
Γ5   Αν η οικονομία παράγει 20 μονάδες Ψ, για ποιες ποσότητες του Χ:
α)εξαντλεί τις παραγωγικές της δυνατότητες.
β)δεν εκμεταλλεύεται πλήρως τις παραγωγικές της δυνατότητες.
γ)αδυνατεί να παράγει.									     
Μονάδες 6


ΟΜΑΔΑ  Δ
Οι παραγωγικές δυνατότητες μιας υποθετικής οικονομίας που παράγει δύο αγαθά Χ και Υ περιγράφονται από τον παρακάτω πίνακα:

	Συνδυασμοί

	ΑΓΑΘΟ  Χ
	ΑΓΑΘΟ Υ
	Κ.Ε.Χ
σε μονάδες Υ
	Κ.Ε.Υ
σε μονάδες Χ

	Α
	;
	;
	
	

	
	
	
	;
	;

	Β
	400
	;
	
	

	
	
	
	4
	;

	Γ
	;
	2.000
	
	

	
	
	
	;
	;

	Δ
	;
	0
	
	





Δ1. Να μεταφέρετε στο τετράδιο σας  τον πίνακα και να συμπληρώσετε τα κενά του κάνοντας τους κατάλληλους υπολογισμούς, αν είναι γνωστό ότι:
· Όταν η οικονομία παράγει στο συνδυασμό Α όλοι οι παραγωγικοί συντελεστές απασχολούνται στην παραγωγή του αγαθού Ψ.
· Όταν η οικονομία παράγει στο συνδυασμό Β, η ποσότητα του Ψ που παράγεται αυξάνεται κατά 80% σε σχέση με την ποσότητα του αγαθού Ψ που παράγεται στο συνδυασμό Γ.
· Για να παραχθεί μια επιπλέον μονάδα του αγαθού Χ από το συνδυασμό Α προς το συνδυασμό Β θα πρέπει να θυσιαστούν 2 μονάδες του Ψ.
· Για να παραχθεί μια επιπλέον μονάδα του Ψ από το συνδυασμό Δ προς το συνδυασμό Γ θα πρέπει να θυσιαστούν 1/8 μονάδες του Χ.
Μονάδες 5

Δ2.  α. Να κατασκευάσετε την καμπύλη παραγωγικών δυνατοτήτων της υποθετικής οικονομίας. β. Να αιτιολογήσετε τις πιθανές επιπτώσεις που θα έχει στη καμπύλη παραγωγικών δυνατοτήτων η εμφάνιση στην οικονομία ποσοστού ανεργίας 25%.
Μονάδες 6
Δ3. Εάν μοναδικό κριτήριο αποτελεί το κόστος ευκαιρίας να εξηγήσετε μεταξύ ποιων συνδυασμών συμφέρει την οικονομία να παράγει μια επιπλέον μονάδα από το αγαθό Χ.
Μονάδες 3
Δ4. Κάτω από ποιες προϋποθέσεις θα μπορούσε η οικονομία να παράγει το συνδυασμό Λ, που περιλαμβάνει 800 μονάδες από το αγαθό Χ και 2.200 μονάδες από το αγαθό Ψ.
Μονάδες 4

Δ5. Με τη βοήθεια του κόστους ευκαιρίας να εξετάσετε αν ο συνδυασμός Κ(Χ=50,Ψ=4.250) είναι εφικτός ή ανέφικτος. Να σχολιάσετε την οικονομική σημασία του συνδυασμού αυτού και στη συνέχεια να υπολογίσετε πόσο πρέπει να μεταβληθεί η παραγωγή του Ψ ώστε ο νέος συνδυασμός που θα προκύψει να είναι μέγιστος.
Μονάδες 7                                                                                                                           

